“Liverpul” Sadio Mane o‘rniga “Chelsi” yetakchisini olib kelmoqchi

“Liverpul” “Chelsi” vingeri Kristian Pulishichga qiziqish bildirmoqda.

Jurnalist Kristian Falkning xabar berishicha, mersisaydliklar jamoani tark etishi mumkin bo‘lgan Sadio Mane o‘rniga 23 yoshli amerikalik futbolchini olib kelmoqchi.
Avvalroq Sadio Mane “Bavariya” bilan shaxsiy kelishuvga erishganligi, yozda “Liverpul”dan ketishi xabar qilingandi. Senegallik futbolchi muxlislarning uning ketishini yoqlab bergan ovoziga “ular xohlagan narsani amalga oshiraman”, deya javob bergandi.
Kristian Pulishich 2021/22-yilgi mavsum “Chelsi” safida barcha musobaqalarda 38 ta o‘yinda ishtirok etib, 8 ta gol va 4 ta golli uzatmaga mualliflik qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!